paragraph_text: Kolumbijski sukob u vojnoj povijesti predstavlja naziv za polustoljetni oružani sukob niskog inteziteta u obličju asimetričnog ratovanja kolumbijske vlade, narkokartela te različitih paravojnih i gerilskih skupina sa snažnim međunarodnim odjekom. Korijen sukoba leži u desetogodišnjem građanskom ratu paravojnih krila Konzervativne i Liberalne stranke krajem Drugog svjetskog rata koji je vremenom prerastao u dugotrajni sveobuhvatni unutardržavni sukob s posredstvom nekolicine svjetskih sila, poput Sjedinjenih Država, Ujedinjenog Kraljevstva i Španjolske na strani kolumbijske vlade.